recursal/SuperWikiNEXT-32B huggingface dataset:
**Պիեռ Աքելյան** (1954, Հալեպ, Սիրիա), կանադահայ ոսկերիչ, ձեռնարկատեր, Հայ ոսկերիչների համաշխարհային ասոցիացիայի բարեգործական հիմնադրամի նախագահ, «Canadian Gem» (Կանադական մարգարիտ) ընկերության հիմնադիր և նախագահ, Հոնկոնգի «Nishi Pearls» ընկերության համահիմնադիր։

Կենսագրություն
--------------

Պիեռ Աքելյանը ծնվել է 1954 թվականին Հալեպում։ Նրա հայրական պապը՝ Պետրոս Աքելյանը, եղել է վարսավիր։ Հայոց ցեղասպանության ընթացքում օսմանյան իշխանությունները 1915 թվականին սպանել են Պետրոսի կնոջն ու չորս երեխաներին։ 1916 թվականին Պետրոսն ամուսնացել է Խաթունի հետ։ Նրանք ունեցել են վեց երեխա, որոնցից երկուսը մահացել են վաղ տարիքում։

Պիեռ Աքելյանը 1997 թվականին հիմնել է «Հայ ոսկերիչների ասոցիացիան» (AJA), որը կապեր է ստեղծում ամբողջ աշխարհի հայ ոսկերիչների հետ, 2011 թվականին Պիեռ Աքելյանը դարձել է «Հայ ոսկերիչների հիմնադրամի» (AJF) համահիմնադիրը։

Պիեռ Աքելյանը ամուսնացած է նկարչուհի Նորմա Փափազյանի հետ։ Նրանք ունեն երեք երեխա՝ Արքան, Պետրոսն ու Ալիքը։

Ծանոթագրություններ
------------------

1. ↑  Mamikonyan, Armine (2013 թ․ հոկտեմբերի 30). ««Ես վախ չունիմ, հայ ազգը շատ ճկուն ազգ է ». Պիեռ Աքքելյան». *ԳԱԼԱ*. Արխիվացված է օրիգինալից 2023 թ․ մարտի 20-ին. Վերցված է 2023 թ․ մարտի 20-ին.
2. ↑  «Հայ ոսկերիչների համաշխարհային ասոցիացիայի բարեգործական հիմնադրամն իր գործունեությունը կներկայացնի Երևանում».
3. ↑  «Պիեռ Աքքէլեան». *auroraprize.com* (անգլերեն). Վերցված է 2023 թ․ մարտի 20-ին.
4. ↑  Բախչինյան, Արծվի (2022 թ․ սեպտեմբերի 9). «Նկարչուհի Նորմա Աքելյանի առաջին անհատական ցուցահանդեսը». *Ազգ*. Վերցված է 2023 թ․ մարտի 20-ին.

Արտաքին հղումներ
----------------

* Հայ ոսկերիչները համաշխարհային շուկա դուրս գալու նոր տարբերակներ են քննարկում
**Տամի Քրիստինա Բրիտու Միրանդա Սիլվա** (պորտ.՝ **Thammy Brito de Miranda Silva**, սեպտեմբերի 3, 1982(1982-09-03), Սան Պաուլո, Բրազիլիա), բրազիլացի հասարակական-քաղաքական գործիչ, նախկին հեռուստահաղորդավարուհի, մոդել, արտիստուհի (նկարահանվել է նաև պոռնո ֆիլմերում)։ Ճանաչում ու համբավ է ձեռք բերել որպես ֆանկ երգչուհի և պարուհի։ 2006 թվականին Տամին խոսեց իր տրանսսեքսուալ լինելու մասին, կտրեց իր մազերը և սկսեց հագնվել տղայի նման։ 2007 թվականին մտերիմ հարաբերությունների մեջ էր մոդել Պատրիսիա Ֆերերիայի հետ, Տամին ասում էր որ մանկուց երազել է ապրել ճիշտ մարմնի մեջ։ Նա երբեք չի սիրել տիկնիկներ և աղջկա հագուստ։ 2010 թ.- ին Տամին ամուսնացավ Յանայնա Սինսի հետ։ 3 ամիս անց նրանք բաժանվեցին։ 2013 թ.- ին Տամին նկարահանվեց Խիզախ կինը սերիալում։ 2014 թ.- ին նա դիմեց սեռափոխական վիրահատության և հեռացրեց իր կրծքերը, որի ավարտին նրան հիվանդանոցում այցելեց աշխարհահռչակ գրող Գլորիա Պերեսը, ով բարձր գնահատեց Տամիի խիզախ քայլը և ասաց, որ նկատել էր, որ նա Լոյանայի դերում իրեն վատ էր զգում աղջկա կերպարում և նրան խոստացավ 2016 թվականին նկարահանել իր նոր սերիալում, այնուհետև բրազիլական հայտնի գրողներից մեկը գիրք գրեց Տամիի տառապանքների և հույզերի մասին։

Ծանոթագրություններ
------------------

1. ↑
2. ↑
3. ↑
4. 1 2  ČSFD (չեխերեն) — 2001.
5. ↑  «Thammy Miranda faz tratamento com hormônios para mudar de sexo: 'Tomei a decisão de ser quem realmente quero ser». *Extra* (պորտուգալերեն). 2012 թ․ նոյեմբերի 12. Վերցված է 2021 թ․ ապրիլի 8-ին.

Արտաքին հղումներ
----------------

* Տամի Միրանդա Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Տամի Միրանդա» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · Last.fm |
|  |
| Թեմատիկ կայքեր | ČSFD · Internet Movie Database · ԿինոՊոիսկ |

 |
**Արտյոմ Վրեժի Ջանոյան** (սեպտեմբերի 16, 1996(1996-09-16), Ստեփանավան, Լոռու մարզ, Հայաստան), Հայաստանի զինված ուժերի զինծառայող, Ապրիլյան պատերազմի մասնակից։

Կենսագրություն
--------------

Արտյոմ Ջանոյանը ծնվել է 1996 թվականի սեպտեմբերի 16-ին Լոռու մարզի Ստեփանավան քաղաքում։ Մանկությունն անցել է Ալավերդի քաղաքում։ 2002 թվականից հաճախել է Ալավերդու Սայաթ-Նովայի անվան թիվ 8 ավագ դպրոց։ Մասնակցել է բազմաթիվ ֆուտբոլային առաջնությունների։ 2013 թվականին դպրոցի թիմի կազմում մասնակցել է «Հայ ասպետ» հեռուստախաղին՝ զբաղեցնելով առաջին տեղը։

2014 թվականին ընդունվել է Հայաստանի ազգային պոլիտեխնիկական համալսարան։ Հաջորդ տարվա հունվարի 17-ին մեկնել է պարտադիր ժամկետային զինծառայության։ Ծառայությունը անցել է ԼՂՀ Մարտակերտի շրջանի Թալիշ գյուղում։

### Քառօրյա պատերազմ

2016 թվականի ապրիլի 1-ի՝ լույս 2-ի գիշերը արցախա-ադրբեջանական շփման գծի ողջ երկայնքով Ադրբեջանի զինված ուժերի ստորաբաժանումները լայնամասշտաբ հարձակման են անցնում։ Արտյոմ Ջանոյանը մարտական հերթապահությունն իրականացրել է հյուսիսարևելյան հատվածում՝ զինակիցների հետ կասեցնելով հակառակորդի ձեռնարկած սադրանքները։

Մեդիամաքսի հետ զրույցում Արտյոմը նշում է. «Ապրիլի 4-ին հակառակորդը կենտրոնացել էր միայն հրետակոծության ուղղությամբ. այդ ճանապարհով փորձում էին ոչնչացնել մեր կենդանի ուժն ու տեխնիկան, սակայն մեր ստորաբաժանումների դիպուկ կրակոցների արդյունքում հակառակորդը բազում կորուստներ ունեցավˋ թե մարդկային, թե տեխնիկական… Արդյունքում որոշեց չշարունակել արդեն պարտված կռիվը…»:

Պատերազմի տված դասերի մասին խոսելով՝ նա ասում է. 

|  |  |  |
| --- | --- | --- |
|  | Այդ պատերազմն ինձ ցույց տվեց կյանքի դաժան կողմերը, ձեռք բերեցի համառություն, խիզախություն ու հասկացա, որ կյանքում ամեն ինչի համար պիտի պայքարես ու չվախենաս պարտվելուց։ |  |

Արտյոմ Ջանոյանին հաջողվեց առանց մարդկային կորստի, փոքրաթիվ ուժերով հետ շպրտել հակառակորդի հատուկ նշանակության խմբերին։

Պարգևներ
--------

Մարտական գործողություններին քաջաբար մասնակցելու համար Արտյոմ Ջանոյանը 2016 թվականի սեպտեմբերի 7-ին Հայաստանի Նախագահի հրամանագրով պարգևատրվել է Արիության մեդալով։

Ծանոթագրություններ
------------------

1. 1 2 3 4  Արտյոմ Ջանոյան(չաշխատող հղում)
2. ↑  «Շփման գծում իրադրության աննախադեպ լարման ողջ պատասխանատվությունը կրում է Ադրբեջանը. ՀՀ ՊՆ». *Armtimes.com*. Արխիվացված է օրիգինալից 2016 թ․ ապրիլի 17-ին. Վերցված է 2016 թ․ ապրիլի 3-ին.
3. 1 2 3
4. ↑  Նախագահի հրամանագիրը Արտյոմ Ջանոյանին պարգևատրելու մասին
**Գևորգ Բոյաջյան** (1945, Ստամբուլ, Թուրքիա - 1985, Իտալիա), հայազգի երգիչ, տենոր։

Կենսագրություն
--------------

Գևորգ Բոյաջյանը ծնվել է Ստամբուլում, 1945 թվականին։ Հանդես է եկել հայկական եկեղեցիներում և երգչախմբերում, 1962 թվականին ընդգրկվել է Ստամբուլի քաղաքապետարանի երգչախմբի կազմում։ Առաջին անգամ, որպես մենակատար, ելույթ է ունեցել 1968 թվականին՝ Գաետանո Դոնիցետի «Լյուչիա դի Լամերմուր» օպերայում։ 1972 թվականից եղել է Ստամբուլի պետական օպերային թատրոնի մեներգիչ, կատարել գլխավոր դերերգեր Գաետանո Դոնիցետտիի «Դոն Պասկուալե», Ջուզեպպե Վերդիի «Ռիգոլետտո», Ջակոմո Պուչինիի «Չիո-Չիո սան», Շառլ Գունոի յ«Ֆաուստ» և այլ օպերաներում և Կառլ Օրֆի «Կարմինա Բուրանա» բեմական կանտատում։

1973 թվականին Զալցբուրգում և Ստամբուլում, 1974 թվականին Իռլանդիայում մասնակցել է փառատոների։ 1970-ական թվականների վերջերին տեղափոխվել է Իտալիա, որից հետո 4 տարի երգել է Լոնդոնի օպերային թատրոնում։

Ունեցել է համերգներ, կատարել է հայկական երգեր։ 1980 թվականին Ժնևում երգել է արիաներ Ջուզեպե Վերդիի «Տրավիատա», Վոլֆգանգ Ամադեուս Մոցարտի «Դոն Ժուան», Ջակոմո Պուչինիի «Տոսկա» և այլ օպերաներից։ Հայ երաժիշտների ստեղծագործություններից Գևորգ Բոյաջյանը կատարել է Մակար Եկմալյանի, Էդգար Հովհաննիսյանի, Գևորգ Արմենյանի երգերից։

Գևորգ Բոյաջյանը մահացել է Իտալիայում, 1985 թվականին։

Ծանոթագրություններ
------------------

1. ↑  *Հայ երաժշտության հանրագիտարան*. Երևան: «Հայկական հանրագիտարան. հրատարակչություն»,. 2019. էջ 129. `{{cite book}}`: Text "Գիտահրատարակչական խորհուրդ՝ Հ. Մ. Այվազյան (գլխ. խմբագիր) և ուրիշներ" ignored (օգնություն)CS1 սպաս․ հավելյալ կետադրություն (link)

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
**Դավիթ Ժորայի Քոչարյան** (մարտի 10, 1975(1975-03-10), Հրազդան, Հայկական ԽՍՀ, ԽՍՀՄ), Հայաստանի Հանրապետության Ազգային ժողովի նախկին պատգամավոր։

Կենսագրություն
--------------

Դավիթ Քոչարյանը ծնվել է 1975 թվականի մարտի 10-ին Հրազդանում։ 1996-1998 թվականներին ծառայել է ՀՀ զինված ուժերում։ 1996 թվականին ավարտել է Չարենցավանի Գրիգոր Մագիստրոսի անվան համալսարանի տնտեսագիտական ֆակուլտետը։ Տնտեսագետ։ 2007 թվականին՝ Ֆիզիկական կուլտուրայի հայկական պետական ինստիտուտի ֆիզիկական կուլտուրայի եւ սպորտի ֆակուլտետը։ Մարզիչ-մանկավարժ։
1999 -2000 թվականներին աշխատել է «Ծաղկաձորի ԳՄՀ» ՊՓԲԸ գանձապահ, 2000-2001 թվականներին՝ ընդհանուր հարցերի գծով փոխտնօրեն, 2001-2007 թվականներին՝ հյուրանոցային ծառայության տնօրեն։ 2002 թվականին ընտրվել, 2005 թվականին վերընտրվել է Հրազդան քաղաքային համայնքի ավագանու անդամ։ 2008-2012 թվականներին եղել է ՀՀ ՊԵԿ մաքսային ծառայության մաքսային տեսուչ։

Քաղաքական գործունեություն
-------------------------

2012 թվականի մայիսի 6-ին ԱԺ պատգամավոր է ընտրվել թիվ 25 ընտրատարածքից և դարձել ԲՀԿ խմբակցության անդամ։
2014 թվականի ապրիլին դիմում է ներկայացնել վայր դնելու մանդատը, սակայն հետո ետ է վերցրել։ 2015 թվականի փետրվարին լքել է ԲՀԿ խմբակցությունը։

Անձնական կյանք
--------------

Ամուսնացած է, ունի երկու զավակ

Ծանոթագրություններ
------------------

1. 1 2
2. ↑  «National Assembly of Armenia». *www.parliament.am*. Վերցված է 2021 թ․ մարտի 19-ին. `{{cite web}}`: Text "Official Web Site" ignored (օգնություն); Text "parliament.am" ignored (օգնություն)
3. ↑  «ԲՀԿ-ն լքեց ևս մեկ պատգամավոր». *www.aravot.am* (ամերիկյան անգլերեն). Վերցված է 2021 թ․ մարտի 19-ին.
4. ↑  «Դավիթ Քոչարյանը ԲՀԿ խմբակցության քարտուղարին մանդատը վայր դնելու դիմում է ներկայացրել». *www.aravot.am* (ամերիկյան անգլերեն). Վերցված է 2021 թ․ մարտի 19-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի Ազգային ժողով |

 |
էլեկտրական ինդուկցիա
--------------------

Էլեկտրական ինդուկցիան վեկտորական մեծություն է, որը հավասար է էլեկտրական դաշտի լարվածության և բևեռացման վեկտորների գումարին։

```
 Մ.Մ (միավորների միջազգային համակարգում ) - ում       D= ({\displaystyle \varepsilon \_{0}}{\displaystyle \mathrm {E} )+\mathrm {P} }
```

```
 Ս.Գ.Վ           D=E+4πP
```

```
 որտեղ {\displaystyle \varepsilon \_{0}}-ն վակումի դիէլեկտրիկ թափանցելիությունն է 
 {\displaystyle \varepsilon \_{0}}=10^-9/36π=8.854*10^-12 Ֆ/մ
```

### Չափման միավորներ

Էլեկտրական դաշտի ինդուկցիայի մեծությունը Ս.Գ.Վ համակարգում չափվում է Ս.Գ.Ս.Է որտեղ է է-ն էլեկտրական հաստատուն է կամ Ս.Գ.Ս.Մ միավորներով, իսկ Մ.Մ ում

[D]=[{\displaystyle \varepsilon \_{0}}E]=(Կլ/ Ն մ ^2)\* Ն/Կլ =Վ Ֆ/մ^2= Կլ/մ^2

Էրստեդի հայտնագործությունը թե հոսանքը ազդում է մագնիսի վրա,Մ.Ֆարադեյին հանգեցրեց այն մտքին,որ հակառակ երևույթը ևս գոյություն պետք է ունենա.Մագնիսը պետք է ազդեցություն թողնի հոսանքի վրա։ երկար փորձերից հետո ՖԱրադեին հաջողվեց ապասուցել,որ եթե հաղորդչի մոտ մագնիսը շարժվի ,ապա կառաջանա էլեկտրական հոսանք:Այս երևույթը անվանվեց էլեկտրական ինդուկցիա։
Ինդուկցիայի վեկտորի համար հավասարումները ՍԳՎ ում ունի հետևյալ տեսքը

##### divD=4πρ

rotH={\displaystyle \left({\frac {4\pi }{c}}\right)\*j+\left({\frac {1}{c}}\right){dD \over dt}}

ՄՀ ում 

##### divD=ρ

##### rotH=dD/dt+j

որտեղ ρ-ն լիցքի ծավալային խտությունն է, իսկ j-ն ազատ լիցքերի հոսանքի խտությունն է։

D վեկտորի ներմուծումը թույլ է տալիս բացառել Մաքսվելի հավասարումների անհայտ մոլեկուլային հոսանքները և բևեռացված լիցքերը։

Նյութական հավասարումներ
-----------------------

Էլեկտրական դաշտի ամբողջական որոշման համար Մաքսվելի հավասարումներին հարակավոր է ավելացնել նյութական հավասարումներ,որոնք կապված են նյութերում D և E վեկտորներով ։

Վակումում այդ վեկտորները համընկնում են ,իսկ նյութերում նրանց միջև կապը սովորաբար լինում է գծային։

{\displaystyle D{i=\sum \_{j=1}^{3}}\displaystyle \varepsilon \_{i,j}\displaystyle E\textstyle {j}\displaystyle }

Սկզբունքորեն {\displaystyle \varepsilon \_{i,j}} մեծությունը կարող է կապված լինել ինչպես մարմնի ներսում գտնվող կետից այնպես էլ էլեկտրակամագնիսական դաշտի տատանումների հաճախությունից:Նյութական հավասարումները D -ի համար ստեղծում են սովորական տեսք

D={\displaystyle \varepsilon }E

Որոնց համար D -ի և E-ի միջև կապը լինում է ոչ գծային։

Աղբյուրներ
----------

 Արևիկ Սարգսյան Сивухин Д. В. Общий курс физики. — Изд. 4-е, стереотипное. — М.: Физматлит; Изд-во МФТИ, 2004. — Т. III. Электричество. — 656 с. — ISBN 5-9221-0227-3; ISBN 5-89155-086-5.. `{{cite book}}`: Missing or empty `|title=` (օգնություն); Text "էլեկտրադինամիկա և ռադիոալիքների տարածում"" ignored (օգնություն)CS1 սպաս․ բազմաթիվ անուններ: authors list (link) CS1 սպաս․ թվային անուններ: authors list (link)
**Էլիզ Դելանյան** (ֆր.՝ Élise Delanian օգոստոսի 10, 1927(1927-08-10), Մարսել - օգոստոսի 22, 1944(1944-08-22), Մարսել), ֆրանսահայ երիտասարդ աղջիկ, որը Երկրորդ համաշխարհային պատերազմի ժամանակ նահատակվել է հանուն Ֆրանսիայի։

Կենսագրություն
--------------

Հայազգի այս երիտասարդ կինն ապրում է իր հոր՝ Պողոս Դելանյանի, մոր՝ Ամենուհի Մասերեջյանի և երկու եղբայրների ու քույրերի հետ, Բոմոն 24 պողոտա, Մարսելի 12-րդ թաղամասում։

1944 թվականի օգոստոսի 22-ին Մարսելի Ազատագրման ժամանակ, Երկրորդ համաշխարհային պատերազմի ժամանակ, գեներալ Ժոզեֆ դե Գոյսլար դե Մոնսաբերը մոտեցավ Բոմոն 1 թաղամասին։ Գերմանական բլոկհաուսը գտնվում է Պաստյոր տեղամասում։ Էլիզ Դելանյանը ջուր է մատակարարում կռվող ֆրանսիացի զինվորներին։ Նրան կրակել են հրապարակում՝ 17 տարեկանում, փոխհրաձգության ժամանակ։ Նա հայտարարվել է մահացած Ֆրանսիայի համար։

Հիշատակի հավերժացում
--------------------

1990 թվականի դեկտեմբերի 22-ի քաղաքապետարանի որոշմամբ Մարսելում նրա հիշատակին ճանապարհ է անվանակոչվել՝ նրա եղբոր՝ բժիշկ Լուի Դելանյանի խնդրանքով։ Հուշատախտակը բացվել է քաղաքապետ Ռոբերտ Վիգուրուի կողմից։ Փողոցը գտնվում է Բոմոն պողոտաի և Ֆովետի պողոտաների միջև՝ քաղաքի գլխավոր հայկական թաղամաս Սեն-Ժյուլիեն և Բոմոն (12-րդ թաղամաս) թաղամասերում։

Ծանոթագրություններ
------------------

1. 1 2
2. ↑  Adrien Blès (2001). Jeanne Laffitte (ed.). *Dictionnaire historique des rues de Marseille* (ֆրանսերեն). Marseille. էջ 153. ISBN 2-86276-372-1. `{{cite book}}`: External link in ``|lire en ligne=`` (օգնություն); Unknown parameter `|lire en ligne=` ignored (`|url=` suggested) (օգնություն); Unknown parameter `|numéro d'édition=` ignored (օգնություն); Unknown parameter `|pages totales=` ignored (օգնություն)CS1 սպաս․ location missing publisher (link)
3. 1 2  «ACAM - Contacts arméniens - Marseille - Rue Elise Delanian». *www.acam-france.org*. Վերցված է 2019 թ․ դեկտեմբերի 20-ին.
4. ↑  {{{վերնագիր}}}.
**Ջաբալպուր** (հինդի՝ जबलपुर, անգլ.՝ Jabalpur, հայտնի է նաև որպես «*Շանսկարդհանի*»), քաղաք Հնդկաստանի Մադհյա Պրադեշ նահանգում, Ջաբալպուր տարածաշրջանի վարչական կենտրոնը։

Աշխարհագրությունը և կլիման
--------------------------

Քաղաքը տեղակայված է Նարմադա գետի հյուսիսում, մի վայրում, որը շրջապատված է ցածր բլուրներով։ Գտնվում է Մահակոշալ մարզում, Հնդկաստանի աշխարհագրական կենտրոնում։ Քաղաքի բարձրությունը ծովի մակարդակից 410 մետր է։

Քաղաքի մոտակայքում մի քանի լճեր կան։ Ջաբալպուրի շրջակա տարածքը առանձնանում է բարձր բերքատվությամբ։ Քաղաքում աճեցվող գլխավոր մշակաբույսերն են բրինձը, նուտը, սորգոն և ձիթատու բույսերը։ Կան երկաթի հանքաքարի, կրաքարի, բոքսիտների, կավի, մանգանի հանքավայրեր։

Ամառը սկսվում է մարտից և ավարտվում է հունիսին։ Ամենաշոգ ամիսը մայիսն է․ միջին ջերմաստիճանը մայիսին հասնում է 42 °C-ի։ Անձրևների սեզոնը հունիսից շարունակվում է մինչև հոկտեմբեր, իսկ ձմեռը՝ նոյեմբերից մարտ։ Ամենացուրտ ամիսը հունվարն է՝ մինիմում 8 °C միջին ջերմաստիճանով։ Տարեկան տեղումների քանակը 1325 մմ է։

Բնակչություն
------------

2011 թվականի տվյալներով բնակչությունը կազմում է 1 054 336 մարդ, քաղաքային ագլոմերացիայի բնակչության թիվը այդ տվյալներով՝ 1 267 564 մարդ։

2001 թվականի տվյալներով տղամարդիկ կազմում են 52 %, կանայք՝ 48 %։ Գրագիտության մակարդակը՝ 75 %, որը բարձր է երկրի միջին մակարդակից՝ 59,5 %։ Գրագիտության մակարդակը տղամարդկանց մոտ 79 % է, կանանց մոտ՝ 70 %։ Մոտ 80 %-ը դավանում են հինդուիզմ, մոտ 13 %-ը՝ իսլամ, 3,4 %-ը՝ ջայնիզմ, 2,5 %-ը՝ քրիստոնեություն, 1,1 %-ը՝ այլ կրոններ։

Տնտեսություն
------------

Ջաբալպուրում են գտնվում Vehicle Factory Jabalpur, Grey Iron Foundry, Gun Carriage Factory Jabalpur և Ordnance Factory Khamaria ձեռնարկությունները։

Տրանսպորտ
---------

Քաղաքի կենտրոնից մոտ 20 կմ հեռավորության վրա գտնվում է Ջաբալպուրի օդանավակայանը։ Ջաբալպուրով են անցնում ազգային մայրուղի № 7-ը և № 12-ը։

Ծանոթագրություններ
------------------

1. ↑  «Jabalpur, India Page» (անգլերեն). Fallingrain Global Gazetteer. Վերցված է 2013 թ․ սեպտեմբերի 24-ին.
2. ↑  «Jabalpur» (անգլերեն). Encyclopædia Britannica. Վերցված է 2013 թ․ սեպտեմբերի 24-ին.
3. ↑  Census of India 2011: *Provisional Population Totals. Cities having population 1 lakh and above.* (PDF; 154 kB)
4. ↑  Census of India 2011: *Provisional Population Totals. Urban Agglomerations/Cities having population 1 lakh and above.* (PDF; 141 kB)

Արտաքին հղումներ
----------------

* Ջապալպուր վարչական շրջանի պաշտոնական կայք Արխիվացված 2010-03-06 Wayback Machine (անգլերեն)
**Ժան-Պիեռ Բեռնարի դիմաքանդակ**, «Արաբկիր» բժշկական համալիրի «ԱրԲեՍ» առողջության կենտրոնի բակում տեղադրված Էմին Պետրոսյանի հեղինակած Ժան-Պիեռ Բեռնարի դիմաքանդակ։

Պատմություն
-----------

Շվեյցարացի բժիշկ Ժան-Պիեռ Բեռնարի բեղմնավոր կապը Հայաստանի հետ սկսել է 1988 թվականի Սպիտակի երկրաշարժի օրերից։ Ժան-Պիեռ Բեռնարը եղել է «Արաբկիր» Միացյալ մանկական բարեգործական և «Ստեֆան Էլմաս» հիմնադրամների նախագահ։

Բացման արարողություն
--------------------

Ապրիլի 28-ին, հուշարձանի բացման արարողությանը ներկա են եղել Ժան-Պիեռի այրին ու որդին` Ֆրանսուազ Բեռնարն ու Մարտեն Բեռնարը, Հայաստանում Շվեյցարիայի արտակարգ և լիազոր դեսպան Լուկաս Ռոզենկրանցը, Ժան-Պիեռի հայաստանցի գործընկերները, ընկերներն ու աշակերտները։
Բացման արարողության ժամանակ Հայաստանում Շվեյցարիայի դեսպան Լուկաս Ռոզենկրանցն ասել է․

|  |  |  |
| --- | --- | --- |
|  | Հայաստանում դիվանագիտական իմ առաքելության ոչ երկար շրջանում ես հասկացա, որ Ժան-Պիեռը Հայաստան-Շվեյցարիա բարեկամության խորհրդանիշներից մեկն է։ |  |

Ծանոթագրություններ
------------------

1. 1 2 3  «Ժան-Պիեռ Բեռնարի կիսանդրին «ԱրԲեՍ»-ում». *arabkirmc.am* (անգլերեն). Վերցված է 2023 թ․ մայիսի 2-ին. `{{cite web}}`: Text "ԱՐԱԲԿԻՐ ԲԺՇԿԱԿԱՆ ՀԱՄԱԼԻՐ - ԵՐԵԽԱՆԵՐԻ ԵՎ ԴԵՌԱՀԱՍՆԵՐԻ ԱՌՈՂՋՈՒԹՅԱՆ ԻՆՍՏԻՏՈՒՏ" ignored (օգնություն)
2. ↑  «Երեւանում կտրվի փոխպատվաստված օրգանով մարդկանց համաշխարհային սպորտային խաղերի մեկնարկը».
**Օդդո ճամբար (**ֆր.՝ camp Oddo**)** ստեղծվել է 1922 թվականի նոյեմբերին Մարսելի առաջին զանգվածային բաժանումից հետո, այն հասանելի կացարան է Ցեղասպանությունից փրկված հայ փախստականների համար։

Պատմական ակնարկ
---------------

Օդդո ճամբարը տարածքով զբաղեցնում էր 1914-1918 թվականների պատերազմի նախկին ռազմական ճամբարի զորանոցը ·, որը գտնվում էր Կանետ թաղամասում, ընդարձակված Օդդո բուլվարի արևելյան ծայրում, Այգալադես առվի երկայնքով։

Այս զորանոցներում ժամանակավորապես պետք է տեղավորվեին մի քանի հարյուր ընտանիք։ 1923 թվականի սեպտեմբերի 18-ի դրությամբ այնտեղ տեղավորվել է 780 փախստական։ Բայց թվերը շատ արագ աճեցին՝ 1923 թվականի հոկտեմբերի 2-ին՝ 1430, նոյեմբերի 26-ին՝ 2327: Ալբերտ Լոնդրեսը Մարսելում, Պորտ դյու Սուդում առաջ է բերում (բնակելի դարձնելու նպատակով) ճամբարի գերբնակեցվածությունը։ 1924-ի օգոստոսին Բուշ-դյու-Ռոն նահանգի պրեֆեկտ Լուի Տիբոնը զեկուցեց ֆրանսիական կառավարությանը, որ հայ փախստականները մշտապես բնակություն են հաստատել այնտեղ և խորհուրդ տվեց աստիճանաբար տարհանել։

Ընդհանուր առմամբ ճամբարով անցել է 5441 հայ փախստական։

Օդդո ճամբարը չի փակվել մինչև 1927 թվականի ապրիլի 23-ը։ Ճամբարային հողը, 1914-1918 թվականների պատերազմի ժամանակ տրամադրվել է պատերազմի նախարարությանը (PLM) երկաթուղային ընկերության կողմից, այնուհետև օգտագործվել է բեռնափոխադրման կայանի կառուցման համար։ Շահագործման է հանձնվել 1934 թ․։

Ծանոթագրություններ
------------------

1. ↑  Émile Temime; Marie-Françoise Attard-Maraninchi. *Histoire des migrations à Marseille* (français). էջեր 47 à 55. `{{cite book}}`: Unknown parameter `|directeur1=` ignored (օգնություն); Unknown parameter `|titre tome=` ignored (օգնություն); Unknown parameter `|tome=` ignored (օգնություն)CS1 սպաս․ չճանաչված լեզու (link)
2. ↑  «Les Baraques Adrian» (PDF) (ֆրանսերեն). Վերցված է 12 mars 2019-ին..
3. ↑  Le camp Oddo, premier refuge des Arméniens de Marseille frՅուԹյուբում.
4. ↑  «Au bout d'un si long chemin, le camp Oddo». *imprescriptible.fr* (ֆրանսերեն). Վերցված է 12 mars 2019-ին..
5. ↑  «Listes des 5441 réfugiés arméniens du camp Oddo, Marseille, disponible en ligne, un pas important pour la généalogie». *webaram.com* (ֆրանսերեն). 12-06-2014..
6. ↑  Lydie Belmonte (1999). *De la petite Arménie au boulevard des grands pins* (ֆրանսերեն). էջ 51. ISBN 9782903963965. `{{cite book}}`: Unknown parameter `|pages totales=` ignored (օգնություն); Unknown parameter `|préface=` ignored (օգնություն); Unknown parameter `|sous-titre=` ignored (օգնություն).

1.
**Ագունգ Լաքսոնո** (ինդոն.՝ Agung Laksono, մարտի 23, 1949(1949-03-23), Սեմարանգ, Կենտրոնական Ջավա, Ինդոնեզիա), ինդոնեզացի պետական գործիչ։ Ինդոնեզիայի ժողովրդական բարեկեցության հարցերով համակարգող նախարար (2009-ից), Ժողովրդական ներկայացուցիչների խորհրդի նախագահ (2004-2009), Ինդոնեզիայի երիտասարդության և սպորտի նախարար (1998-1999, 2012-2013), Ինդոնեզիայի կրոնի հարցերով նախարարի պաշտոնակատար է(2014)։ Գոլքար կուսակցության անդամ է։ 2004-2009 թվականներին Ժողովրդական ներկայացուցիչների խորհրդի խոսնակ էր։ 2004 թվականի դեկտեմբերին Գոլքար կուսակցության համագումարում նա ընտրվել է կուսակցության փոխնախագահ։

Լաքսոնոն Իրանի միջուկային ծրագրի կողմնակիցն է։ Եղել է ներկայումս գոյություն չունեցող *Adam Air* կոմերցիոն ավիաընկերության համահիմնադիրը, որը փակվել է մի շարք դժբախտ պատահարներից հետո։ Ունի Ինդոնեզիայի բժշկական համալսարանի աստիճան։

Մրցանակներ
----------

* «Մահապուտրայի աստղ» 2-րդ աստիճանի շքանշան։

Ծանոթագրություններ
------------------

1. ↑  Indonesia parliament strongly supports Iran's rights on nuclear energy Արխիվացված 2007-01-07 Wayback Machine
2. ↑  Bill Guerin (2007 թ․ հունվարի 24). «Falling skies for Indonesian aviation». Asia Times Online. Արխիվացված է օրիգինալից 2007 թ․ մարտի 3-ին. Վերցված է 2009 թ․ հոկտեմբերի 23-ին.
3. ↑  Novia D. Rulistia (2008 թ․ մարտի 19). «Troubled Adam Air loses operating rights». The Jakarta Post. `{{cite news}}`: Text "" ignored (օգնություն)
**Մարի Գաբրիելի Արագյան** (*անհայտ* - 1955), ազգությամբ հայ երգչուհի, սոպրանո։

Կենսագրություն
--------------

Ծննդյան տարեթիվն անհայտ է։ 1922 թվականին Իզմիրից գաղթել է ԱՄՆ, 1951 թվականին հաստատվել Դետրոյտում։ 1938-1955 թվականներին համերգային ծրագրերով հանդես է եկել ամերիկյան լավագույն բեմահարթակներում։ Նրա երգացանկում տեղ են գտել Յոհան Սեբաստիան Բախի, Գեորգ Ֆրիդրիխ Հենդելի, Դոմենիկո Սկարլատիի, Վոլֆգանգ Ամադեուս Մոցարտի, Լյուդվիգ վան Բեթհովենի, Ֆրանց Շուբերտի, Յոհան Շտրաուսի, Քամիլ Սեն-Սանսի, Կոմիտասի, Սյունու, Ալան Հովհաննեսի, Գոհարիկ Ղազարոսյանի, Ալեքսանդր Սպենդիարյանի, Գուրգեն Ալեմշահի, Հարո Ստեփանյանի, Աշոտ Սաթյանի ստեղծագործություններից։

Մարի Գաբրիելի Արագյանը երաժշտական երկերի հեղինակ է, եղել է Նյու Յորքի «Մետրոպոլիտեն օպերայի» դիրիժոր, Պ. Չիմարայի երգերի (ըստ Հայնրիխ Հայնեի, Ադա Նեգրիի, բանաստեղծությունների) առաջին կատարողը՝ հեղինակի նվագակցությամբ։

Մարի Արագյանը մահացել է 1955 թվականին։

Ծանոթագրություններ
------------------

1. ↑  studio, 5165m. «Anunner.com - MARI ARAGYAN / ՄԱՐԻ ԱՐԱԳՅԱՆ». *www.anunner.com* (ամհարերեն). Վերցված է 2023 թ․ հունվարի 21-ին.`{{cite web}}`: CS1 սպաս․ թվային անուններ: authors list (link)
2. ↑  *Հայ երաժշտության հանրագիտարան*. Երևան: «Հայկական հանրագիտարան. հրատարակչություն»,. 2019. էջ 78. `{{cite book}}`: Text "Գիտահրատարակչական խորհուրդ՝ Հ. Մ. Այվազյան (գլխ. խմբագիր) և ուրիշներ" ignored (օգնություն)CS1 սպաս․ հավելյալ կետադրություն (link)

Արտաքին հղումներ
----------------

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
**Կմախք,** մարդու և կենդանիների օրգանիզմում պինդ հյուսվածքների միացություն, որը մարմնի համար ծառայում է հենարան և պաշտպանում այն մեխանիկական վնասումներից։ Մարդու կմախքը կազմված է գանգի, վերջույթների և իրանի ոսկրերից (ընդամենը 200)։ Ունի կառուցվածքային նույն պլանը, ինչ–որ բարձրակարգ ողնաշարավոր կենդանիներինը և առավել նման է մարդանման կապիկների կմախքին։ Սակայն վերջինից տարբերվում է գանգի կառուցվածքով և վերջույթների ոսկրերի ձևերով (շնորհիվ կատարած ֆունկցիայի փոփոխությունների), ողնաշարի և կոնքի տարբերությամբ (որը պայմանավորված Է մարդու ուղղաձիգ քայլվածքով)։

Ձևավորումը
----------

Ներարգանդային զարգացման 2-րդ ամսվա վերջին պտղի շարակցահյուսվածքային կմախքը փոխարինվում է ապագա ոսկրերի աճառային հենքով, որի զարգացումը և աճումը լրիվ ավարտվում է 25-26 տարեկանում։ Ոսկրացման պրոցեսի փուլերով (որոշվում է ռենգենյան նկարահանման միջոցով) կարելի է հաստատել մարդու տարիքը։ Հասուն և ծեր տարիքում կմախքի ոսկրերում զարգանում են ծերացման պրոցեսներ. ոսկրի բջիջներում պակասում Է կալցիումի քանակությունը, որն ուղեկցվում է ոսկրերի օսթեոպորոզի երևույթներով. կապանների և մկանների փակցման տեղերում ուժեղանում է ոսկրային մակերևույթների ռելիեֆը, կնճռոտվում են միջողնային սկավառակները, որի հետևանքով առաջանում են կրծքային հատվածի ծռումներ (կիֆոզ)։

Տղամարդկանց կմախքի ոսկրերն ավելի մասսիվ են, կրծքավանդակը լայն է, կոնքը՝ նեղ։ Կմախքի հիվանդությունները պայմանավորված են նյութափոխանակության (առավելապես ոսկրային հյուսվածքի) և ներզատիչ գեղձերի գործունեության խանգարումներով։ Ներարգանդային շրջանում երբեմն կարող են առաջանալ բնածին ձևախախտումներ։

Մարդու կմախքը
-------------

Մարդու կմախքը կազմված է.

1. գանգ
2. պարանոցային ողեր
3. անրակ
4. թիակ
5. բազուկոսկր
6. կրծքային ողեր
7. գոտկային ողեր
8. զստոսկր
9. սրբոսկր
10. պոչուկ
11. ցայլոսկր
12. նստոսկր
13. ազդրոսկր
14. ծնկոսկր
15. նախագարշապար
16. գարշապար
17. ֆալանգներ
18. մեծ ոլոք
19. փոքր ոլոք
20. ֆալանգներ
21. դաստակ
22. նախադաստակ
23. ծղիկոսկր
24. ճաճանչոսկր
25. կողոսկր
26. կրծոսկր

Սակայն հիմնականում բաժանվում է 4 բաժինների՝ գանգի, իրանի, ստորին կամ վերին վերջույթների գոտիների։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 487)։*  |

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Կմախք** կատեգորիայում։ |

Վիքիբառարան

|  |  |
| --- | --- |
|  | Ընթերցե՛ք **«կմախք»** բառի բացատրությունը Հայերեն Վիքիբառարանում։ |
Տերմինալ 1-ի արտաքին տեսքը, սեպտեմբեր 2004 թ.
**Պուդուն միջազգային օդանավակայանը** (Китайский|浦東國際機場|浦东国际机场|Pǔdōng Guójì Jīchǎng|Пудун Гоцзи Цзичан) գտնվում է Շանհայում՝ Չինաստան։ Այն տեղակայված է Պուդունի արևելյան մասում։ Օդանավակայանն ունի երկու հիմնական ուղևորային տերմինալներ, որոնք երկու կողմից շրջապատված են երեք զուգահեռ թռիչքուղիներով։ Օդանավակայանի գլխավոր հատակագիծը նախատեսված է երեք ուղևորատար տերմինալների համար՝ արբանյակային տերմինալ և երկու լրացուցիչ թռիչքուղիներ։ 2015 թվականից ավելացան տարեկան ուղևորափոխադրումները՝ 60 միլիոն ուղևորից մինչև 80 միլիոն, ինչպես նաև 6 միլիոն տոննա բեռ։ 2002 թվականին գերմանական «Transrapid» ընկերությունը, որը մասնագիտացած է հատուկ գնացքների գծերի կառուցման մեջ, կառուցեց այս տեսակի տրանսպորտի աշխարհում առաջին մարդատար երթուղին, որը միացնում է Պուդոնգի միջազգային օդանավակայանը և մետրոյի Լոնգյանլու կայարանը։ Երկաթգծով գնացքները զարգացնում են մինչև 430 կմ/ժ արագություն՝ 30 կմ ճանապարհն անցնելով 7 րոպե 20 վայրկյանում։ Օդանավակայանը բաց է 24 ժամ, ինչը անսովոր է չինական օդանավակայանների համար։

Պատկերասրահ
-----------

* 
* 
* Օդանավակայանի արտաքին տեսքՕդանավակայանի արտաքին տեսք
* Գնացքի ժամանումըԳնացքի ժամանումը
* Boeing 777  Air New Zealand ավիաընկերության Boeing 777 ինքնաթիռի ժամանումը Շանհայի Պուդունի միջազգային օդանավակայանBoeing 777 Air New Zealand ավիաընկերության Boeing 777 ինքնաթիռի ժամանումը Շանհայի Պուդունի միջազգային օդանավակայան
* Air China ավիաընկերության Airbus A340 ինքնաթիռը Շանհայի Պուդուն միջազգային օդանավակայանում թռիչքից առաջ Air China ավիաընկերության Airbus A340 ինքնաթիռը Շանհայի Պուդուն միջազգային օդանավակայանում թռիչքից առաջ
*

Ծանոթագրություններ
------------------

1. ↑  «China Airlines, Airports and Aviation News(անգլ.)». Արխիվացված է օրիգինալից 2009 թ․ փետրվարի 15-ին. Վերցված է 2008 թ․ հուլիսի 24-ին.

Արտաքին հղումներ
----------------

*
**Դավիթ Ժորայի Գյուլամիրյան** (մայիսի 17, 1986(1986-05-17), Երևան, Հայկական ԽՍՀ, ԽՍՀՄ), հայ կլառնետահար, արվեստագիտության թեկնածու (2011)։

Կենսագրություն
--------------

Դավիթ Գյուլամիրյանը ծնվել է Երևանում, 1986 թվականի մայիսի 17-ին։ 2000 թվականին ավարտել է Երևանի Ստեփան Ջրբաշյանի անվան երաժշտական դպրոցի կլառնետի (2000, դասատու՝ Ա. Սահական), 2008 թվականին՝ Երևանի Կոմիտասի անվան պետական կոնսերվատորիայի փողային (Ա. Մուրադյանի դասարան) բաժինները, 2011 թվականին նույն կոնսերվատորիայի ասպիրանտուրան, 2018-2022 թվականներին սովորել է Ցյուրիխի արվեստի համալսարանի երաժշտական բաժնում (պրոֆեսոր Ֆաբիո Դի Կազոլայի դասարան)։

2005 թվականից եղել է Հայաստանի պետական երիտասարդական սիմֆոնիկ նվագախմբի կլառնետահարների կոնցերտմայստերը, 2009-2018 թվականին՝ Ա. Սպենդիարյանի անվան օպերայի և բալետի ազգային ակադեմիական թատրոնի կլառնետահարների խմբի փոխկոնցերտմայստեր։

2010 թվականիցից Դավիթ Գյուլամիրյանը «Convergence New Music Ensemble»-ի կազմում համերգներով շրջագայել է Եվրոպայի մի շարք երկրներում։ 2011 թվականին մասնակցել է «Young Euro Classic» միջազգային երաժշտական, 2013 թվականին՝ Արամ Խաչատրյանի անվան եռյակի հետ՝ ՌԴ Արխանգելսկ և Սևերոդվինսկ քաղաքներում (նվիրված՝ Արամ Խաչատրյանի ծննդյան 110-ամյակին), 2015 թվականից Ա. Հարությունյանի անվան քառյակի հետ՝ Լիբանանում («Ալ-Բուստան» փառատոնում), Մոսկվայում, Ենայում (Գերմանիա), Չինաստանում (6 քաղաքում) և այլուր տեղի ունեցած փառատոներին։

Պարգևներ, մրցանակներ
--------------------

2016 թվականին արժանացել է Հայաստանի Հանրապետության մշակույթի նախարարության ոսկե մեդալի։

Ծանոթագրություններ
------------------

1. ↑  "Trio-Sonata" (for Flute, Clarinet and Viola)
2. ↑  Գյուլամիրյան Դավիթ Ժորայի։ Արվեստագիտության թեկնածու
3. ↑  «Davit Gyulamiryan - Jugendblasorchester Thurgau - JBO TG». *www.jbo-tg.ch*. Արխիվացված է օրիգինալից 2023 թ․ փետրվարի 15-ին. Վերցված է 2023 թ․ փետրվարի 15-ին.
4. ↑  Հայաստանի երիտասարդական նվագախումբը համերգ կտա կլարնետահար Աբգար Մուրադյանի հիշատակին
5. ↑  *Հայ երաժշտության հանրագիտարան*. Երևան: «Հայկական հանրագիտարան. հրատարակչություն»,. 2019. էջ 148. `{{cite book}}`: Text "Գիտահրատարակչական խորհուրդ՝ Հ. Մ. Այվազյան (գլխ. խմբագիր) և ուրիշներ" ignored (օգնություն)CS1 սպաս․ հավելյալ կետադրություն (link)

Արտաքին հղումներ
----------------

* «Հարությունյան» փայտափողային-դաշնամուրային քառյակը կներկայացնի Ֆրանսիս Պուլենկի ստեղծագործությունները

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |


|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |

 |
**Ել, ել** (սայլերգ), հայկական ժողովրդական աշխատանքային երգ, որը գրի առել և մշակել է Կոմիտաս վարդապետը։

Կառուցվածք
----------

«Ել, ել» երգում երևում է հայ գյուղացու վերաբերմունքն իր եզի հանդեպ։ Հնում հայ գյուղացու համար կարևոր նշանակություն ուներ եզը, որն իր ընտանիքը կերակրողն էր։ Երգում գյուղացին խնդրում է եզին, որ վեր կենա, հանկարծ շունչը չփչի։ Երգի մեջ կա մեծ դրամատիզմ, այն է՝ հին ժամանակի հայ մարդու օրվա հացի խնդիրը։ Ընտանիքը պահելու համար տղամարդը պետք է կարողանար հողը մշակել։ Իսկ դրա համար պետք է մեծ հոգատարությամբ վերաբերվեր իր եզին։ Ուրեմն մնում էր Աստծուն խնդրել, որ եզը հանկարծ չսատկի, որ եզը կարողանա ապահովել իրենց վաղվա հացի խնդիրը։

Բառեր
-----

|  |  |  |
| --- | --- | --- |
| Ե՛լ, ե՛լ, ե՛լ,
Դե՛, ե՛լ, դե՛, ե՛լ, դե՛, ե՛լ, դե՛, ե՛լ,
Դե՛, ե՛լ, դե՛, ե՛լ, դե՛, ե՛լ, դե՛, ե՛լ,
Ե՛լ, ե՛լ, ե՛լ։
Լաչին, Մարալ,
Դե՛, ե՛լ, դե՛, ե՛լ, դե՛, ե՛լ, դե՛, ե՛լ,
Դե՛, ե՛լ, դե՛, ե՛լ,
Ե՛լ, ե՛լ, ե՛լ։
Օրն անցավ,
Քամին ելավ։
Մութն ընկավ՝
Աստղերն ելան։ |  |  |

Կատարումներ
-----------

Երգի հայտնի կատարումներից է Հայաստանի պետական կամերային երգչախբի կատարումը՝ դիրիժոր Ռոբերտ Մլքեյանի խմբավարությամբ։

Հայոց ցեղասպանության 100-րդ տարելիցի միջոցառումների շրջանակներում երգը կատարել է նաև «Հովեր» պետական կամերային երգչախումբը։

Ծանոթագրություններ
------------------

1. ↑  «Matyan.am». `{{cite web}}`: Text "«Ել, ել»" ignored (օգնություն)(չաշխատող հղում)
2. ↑  «Կոմիտաս, վիրտուալ թանգարան, Ստեղծագործությունների ցանկ».
3. ↑  «Հայրենիքը երգարվեստի մեջ, Կոմիտասյան քնարական երգեր».
4. ↑  «Երգեր, որոնք ցեղասպանության մասին չեն, բայց վերագրվում են ցեղսպանության հիշատակին».

Արտաքին հղումներ
----------------

* Ել, ել (սայլի երգ). Կոմիտաս (Armenian folk)
* «Ել, ել» երգի նոտաները։ Երկերի ժողովածու։ Խմբերգեր /Խմբ.՝ Ռ. Ա. Աթայան .- Երևան։ «Հայաստան». 1969.
**Ալդինգա Բիչ** (անգլ.՝ Aldinga Beach), Ադելաիդայի հարավային արվարձանը (Հարավային Ավստրալիա)։ Գտնվում է Օնկապարինգա քաղաքում, փոստային ինդեքսն է՝ 5173: Ամռանը լողափը սիրված վայր է սերֆինգի, լողի, սկուբա դայվինգի և սնորքելինգի համար: Այն նայում է ջրային արգելոցին, որը ստեղծվել է յուրահատուկ խութը պաշտպանելու համար։

Պատմություն
-----------

Ալդինգա Բիչի փոստային բաժանմունքը բացվել է 1960 թվականի մարտի 1–ին։

Արգելոցներ
----------

Ալդինգա Բիչն ունի երկու պաշտպանված տարածք՝ «Ալդինգա Սկրաբ» բնական արգելոցը և Ալդինգա խութի վրա գտնվող ջրային արգելոցը: Ալդինգա Սկրաբ պարկ–արգելոցը գտնվում է հարավային արվարձաններում և ցամաքում՝ հարակից Սելիքս Բիչ արվարձանում։ «Ալդինգա խութ» արգելոցը գտնվում է անմիջապես Ալդինգա Բիչի և Վիլունգա նավահանգստի ափերից դուրս և ներառում է հողատարածք երկու արվարձանների միջմակընթացային գոտիներում։

Ժողովրդագրություն
-----------------

Ավստրալիայի վիճակագրության բյուրոյի 2016 թվականի մարդահամարի ժամանակ Ալդինգա Բիչում գրանցվել է 10,557 մարդ: Նրանցից 47.9%-ը եղել են տղամարդիկ, 52.1%-ը՝ կանայք։

Ալդինգա Բիչի բնակիչների միջին տարիքը 35 է։ 0-14 տարեկան երեխաները կազմում են բնակչության 24,2%-ը, իսկ 65 տարեկան և բարձր տարիքի մարդիկ՝ 14,2%-ը։

Ծանոթագրություններ
------------------

1. ↑  «Aldinga Beach». *Fleurieu Peninsula*. Արխիվացված է օրիգինալից 2020-09-23-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
2. ↑  Premier Postal History. «Post Office List». Premier Postal Auctions. Արխիվացված է օրիգինալից 2018-09-26-ին. Վերցված է 2011-05-26-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
3. ↑  «Protected Areas of South Australia September (Map) 2014 Edition» (PDF). Department of Environment, Water and Natural Resources. Արխիվացված է օրիգինալից (PDF) 2020-09-20-ին. Վերցված է 2015-04-15-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
4. ↑  «Search result for "Aldinga Reef Aquatic Reserve" with the following databases selected - "Suburbs and Localities" and "Aquatic Reserves"». *Location SA Viewer*. Government of South Australia. Արխիվացված է օրիգինալից 2020-11-11-ին. Վերցված է 2016-10-10-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
5. 1 2

Արտաքին հղումներ
----------------

* Aldinga Beach Beachsafe webpage
**Պերոտին** (ֆր.՝ Pérotin լատին․՝ Perotinus Magnus, մոտ 1155, Փարիզ, Ֆրանսիայի թագավորություն - մոտ 1230, Ֆրանսիայի թագավորություն), XII-XIII դարերի ֆրանսիացի կոմպոզիտոր, *Նոտր Դամ* դպրոցի ամենամեծ ներկայացուցիչը։

Կյանք և գործունեություն
-----------------------

Պերոտինը ղեկավարել է Փարիզի Աստվածամոր տաճարի երգչախումբը և նրա շուրջը զարգացած կոմպոզիտորների դպրոցը։ Հեղինակ է բազմաթիվ երաժշտական կոմպոզիցիայի ժանրի և տեխնիկայի, ինչպես նաև մասշտաբային չորս մասից բաղկացած (քառապատիկ) *Բոլորը տեսան* լատին․՝ Viderunt omnes և *Իշխողները* լատին․՝ Sederunt principes կոմպոզիցիաների։ Նա ղեկավարել է Փարիզի Աստվածամոր տաճարի երգչախումբը և նրա շուրջը զարգացած կոմպոզիտորների դպրոցը։ Հեղինակ է բազմաթիվ օրգանումների, այդ թվում ՝ մասշտաբային չորս մասից բաղկացած (քառապատիկ) «Viderunt omnes» և «Sederunt principes»:

Կոմպոզիցիաներ
-------------

Պերոտինը զարգացրել է պոլիֆոնիկ երգեցողության սեռը, հարստացրել է պոլիֆոնիան հյուսված և ռիթմիկ կերպով։ Գրել է երկու, երեք և չորս մասից բաղկացած ստեղծագործություններ Գրիգորյան մոնոդիայի պաշտոնական հիմքի վրա: 

Փոխարինելու համար Լեոնինի երաժշտության մեջ գերակշռող երկու մասերը՝ Պերոտինը գործնականում կիրառել է 3 և 4 ձայնանոց կոմպոզիցիաներ, որոնք առանձնանում էին մեղեդային գեղեցկությամբ և այդ ժամանակվա զարմանալի գունային պայծառությամբ։ Ինչպես ասել էր սովետական ականավոր երաժշտագետ Կ. Ռոզենշիլդը, «Պերոտինի անհայտացումները ուշ միջնադարի էքստազի բանաստեղծություններն են»։

Բացի օրգանումները, Պերոտինին վստահորեն վերագրում են նաև 2 կոնդուկտներ՝ մոնոֆոնիկ *Աղոթք* լատին․՝ Beata viscera և երկբաժանի *Մինչ գերագույնի կնիքը* լատին․՝ Dum sigillum summi Patris, ինչպես նաև երեք մասից բաղկացած ալելույա ժանրը։ Ժամանակակից երաժշտագետները Պերոտինին են վերագրում անանուն կերպով պահպանված մի շարք աշխատանքներ, որոնք հիմնված էին դրանց ոճի և կոմպոզիցիոն տեխնիկայի վերլուծության վրա։

Նշումներ
--------

1. ↑  Օրգանում՝ ստուգաբանական իմաստով ցանկացած գործիք, միջնադարում երաժշտական կոմպոզիցիայի ժանր և տեխնիկա է, պատմականորեն եվրոպական բազմաձայն երաժշտության ամենավաղ ձևը։
2. ↑  Գրիգորյան վանկարկում անգլ.՝ Gregorian chan cantus planus հռոմեական կաթոլիկ եկեղեցու պատարագային մոնոդիկա։
3. ↑  Կոնդուկտը միջնադարյան երգ է լատիներենով ՝ հիմնականում հոգևոր (քրիստոնեական) թեմայով։

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. ↑  «Pérotin». *Grove Music Online* (անգլերեն). doi:10.1093/gmo/9781561592630.001.0001/omo-9781561592630-e-0000040465#omo-9781561592630-e-0000040465. Վերցված է 2021 թ․ մարտի 12-ին.
3. ↑  Wright, Craig; Wright, Professor Craig (1989 թ․ նոյեմբերի 9). «Music and Ceremony at Notre Dame of Paris, 500-1550» (անգլերեն). CUP Archive. Վերցված է 2021 թ․ մարտի 12-ին.
4. ↑  «Perotin». *www.encyclopedia.com*. Վերցված է 2021 թ․ մարտի 12-ին. `{{cite web}}`: Text "Encyclopedia.com" ignored (օգնություն)

Արտաքին հղումներ
----------------

* «Magnus Liber Organi (Various) — IMSLP». *imslp.org*. Վերցված է 2021 թ․ մարտի 12-ին.
**«Վոլգոգրադ»** (ռուս.՝ Волгоград), հյուրանոց Վոլգոգրադում, գտնվում է «Ընկած մարտիկների հրապարակում»՝ Միրա փողոցի 12 հասցեում։ Հյուրանոցի շենքը համարվում է տարածաշրջանային նշանակության ճարտարապետական հուշարձան (№ 3410031000):

Պատմություն
-----------

1890 թվականին առևտրական Վասիլի Վորոնինը Ցարիցինի գլխավոր հրապարակում կառուցել է քաղաքի առաջին հյուրանոցը, որը կոչվում էր «Ստոլիչնիե նոմերա»։ Քաղաքացիական պատերազմի ժամանակ շենքում տեղակայվել է ՌԽՖՍՀ Սննդամթերքի Ժողովրդական Կոմիսարարտադրության ենթակայության տակ գտնվող Սննդամթերքի և մատակարարման արտակարգ շրջանային հանձնաժողովը։ Նույն շենքում է գտնվել նաև «Հեղափոխության զինվոր» թերթի խմբագրությունը։ 1918 թվականի հունիսին այս շենքում են ապրել և աշխատել Ստալինը և Սերգո Օրջոնիկիձեն։

Քաղաքացիական պատերազմից հետո հյուրանոցը վերանվանվել է, 1934 թվականին ավելացվել է չորրորդ հարկը։ Շենքում տեղակայվել է Օդաչուների տունը։ Շինությունն ավերվել է Ստալինգրադի ճակատամարտի ժամանակ։

Սկզբում նախատեսվում էր վերակառուցել շենքը, սակայն արդյունքում հին շենքը քանդվեց և 1954-1955 թվականներին հին շենքի հիմքի վրա կառուցվեց նոր հինգհարկանի «Ստալինգրադ» հյուրանոցը նույն չափերով (ճարտարապետ՝ Ալեքսանդր Կուրովսկի)։ 1961 թվականին քաղաքի անվանափոխման հետ մեկտեղ հյուրանոցը կոչվեց «Վոլգոգրադ»։

Գրականություն
-------------

* *Аргасцева С. А. Гуренко Л. В. Жорова Е.П. и др.* Свод историко-архитектурного наследия Царицына—Сталинграда—Волгограда (1589—2004 гг.). — Волгоград: Панорама, 2004. — С. 66—67, 134—138. — 240 с. — ISBN 5-9666-0003-1
* *Атопов В. И. Масляев В. Е. Липявкин А. Ф.* Волгоград. — Стройиздат, 1985. — С. 56—59. — 215 с.

Ծանոթագրություններ
------------------

1. ↑  О гостинице Արխիվացված 2018-04-27 Wayback Machine // Волгоград
2. ↑  «Куровский Александр Владимирович». Соварх. Արխիվացված է օրիգինալից 2012 թ․ սեպտեմբերի 28-ին. Վերցված է 2012 թ․ հուլիսի 21-ին.

Արտաքին հղումներ
----------------

* Հյուրանոցի պաշտոնական կայք
**«Ոսկե սանդուղքը»** (անգլ.՝ The Golden Stairs), պրեռաֆայելիտ նկարիչ Էդվարդ Բերն-Ջոնսի ամենահայտնի նկարներից մեկը։ Աշխատանքներն սկսվել են 1876 թվականին, և 1880 թվականին նկարը ցուցադրվել է Գրոսվենոր պատկերասրահում։

Նկարագրություն
--------------

Ի տարբերություն Բերն-Ջոնսի բազմաթիվ այլ աշխատանքների՝ «Ոսկե սանդուղքի» կոմպոզիցիան գրական սկզբնաղբյուրի հիման վրա չէ։ Այն դասվում է սիմվոլիստական նկարների շարքին, քանի որ չունի հստակ սյուժե, այլ ավելի շուտ տրամադրություն է հաղորդում։ Նկարն առանձնանում է գույների ներդաշնակությամբ՝ 1860-ական և 1870-ական թվականների արվեստի գործերի գեղագիտության ավանդույթներով։ Դա հստակ երևում է երաժշտական ​​գործիքներով մի խումբ երիտասարդ կանանց պատկերում, որոնք իջնում ​​են պարուրաձև աստիճաններով և հագնված են սպիտակ, ոսկե և արծաթագույն դասական զգեստներ: Քննադատ Ֆրեդերիկ Ջորջ Սթիվենսը «Աթենեում» հանդեսում գրել է, որ երաժիշտները «հմայված անցնում են, ինչպես հմայված երազի մեջ ոգիներ... ուր են գնում, ովքեր են, դրա մասին ոչինչ չի կարելի ասել»։

Պատմություն
-----------

«Ոսկե սանդուղքը» եղել է այն բազմաթիվ նկարներից մեկը, որի ուրվանկարները Բերն-Ջոնսն արել է 1872 թվականին Իտալիա այցից հետո։ 1876 թվականին նա սկսել է աշխատել հենց կտավի վրա և փութով ավարտել է այն 1880 թվականի ապրիլին՝ Գրոսվենոր պատկերասրահի ցուցադրության բացումից ընդամենը մի քանի օր առաջ։ Քննադատ Սթիվենսը «Ոսկե սանդուղքը» կտավում հայտնաբերել է Պիեռո դելլա Ֆրանչեսկայի արվեստի ազդեցությունը, որի որմնանկարները Բերն-Ջոնսը տեսել և կրկնօրինակել է 1871 թվականին։ Երաժիշտ կանանց մարմիններն ստեղծվել են պրոֆեսիոնալ բնորդուհիների օգնությամբ, իսկ գլուխները Բերն-Ջոնսի շրջապատի կանանցն էին։

Ծանոթագրություններ
------------------

1. 1 2  Wildman and Christian (1998), pp. 246—249
2. ↑  Wood (1997), pp. 88-89
3. ↑  Wood (1997), p. 88
4. ↑  «The Golden Stairs». Smarthistory at Khan Academy. Արխիվացված է օրիգինալից 2014-10-06-ին. Վերցված է 2022-07-30-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
5. 1 2  Wildman and Christian (1998), p. 247
6. ↑  Quoted in Wood (1997), p. 88
**Լիանա Ռոբերտի Ալեքսանյան** (դեկտեմբերի 5, 1980(1980-12-05)), գերմանաբնակ հայ դաշնակահարուհի, երգչուհի (սոպրանո)։

Կենսագրություն
--------------

Լիանա Ալեքսանյանը ծնվել է 1980 թվականի դեկտեմբերի 5-ին, Երևանում։ Իր երաժշտական կարիերան սկսել է 9 տարեկանում՝ Միրզոյանի անվան երաժշտական դպրոցում։ 2005 թվականին ավարտել է Երևանի Կոմիտասի անվան պետական կոնսերվատորիան, Հայաստանի ժողովրդական արտիստ, պրոֆեսոր Սերգեյ Դանիելյանի դասարանը։

Սովորելու տարիներին հանդես է եկել Ա. Սպենդիարյանի անվան օպերայի և բալետի ազգային ակադեմիական թատրոնում՝ Վիոլետայի դերում, Ջուզեպե Վերդիի «Տրավիատա» օպերայում, Անուշի դերում Արմեն Տիգրանյանի «Անուշ» օպերայում։

Լիանա Ալեքսանյանը մասնակցել «Concours international de Chant» (2004, 3-րդ մրցանակ, Թուլուզ), «Hans Gabor Belvedere» (2004, դիպլոմ, Վիեննա), «Competizione dell’opera» (2007, դիպլոմ, Դրեզդեն) մրցույթներին։ 2006-2010-ին Գերմանիայի Բրաունշվայգ քաղաքի օպերային թատրոնում եղել է մեներգչուհի։ Նրա դերերգերից են եղել Ջիլդա, Դեզդեմոնա, Ամելիա, Վիոլետտա (Ջ. Վերդիի «Ռիգոլետտո», «Օթելլո», «Սիմոն Բոկկանեգրա», «Տրավիատա»), Միմի (Ջ. Պուչչինիի «Բոհեմ»), Տատյանա (Պ. Ի. Չայկովսկու «Եվգենի Օնեգին»)։ Համբուրգի օպերային թատրոնում Լիանա Ալեքսանյան երգել է Լյուչիա դի Լամերմուր (Գ. Դոնիցետտիի «Լյուչիա դի Լամերմուր»), Բլանշ (Ֆ. Պուլենկի «Կարմելիտաների երկխոսությունը»), Միքայելա (Ժ. Բիզեի «Կարմեն»)։ Երաժիշտը հանդես է եկել նաև Օսլոյի, Վիեննայի, Բեռնի, Շտուտգարտի, Դյուսելդորֆի, Քյոլնի (Գերմանիա), «Կոլոն» (Արգենտինա), Միլանի «Լա Սկալա» և այլ օպերային թատրոններում (Չիո-Չիո սան՝ Ջ. Պուչչինիի «Մադամ Բատերֆլայ», Դոննա Աննա՝ Վ. Ա. Մոցարտի «Դոն Ժուան»)։

2018 թվականին Լիանա Ալեքսանյանը դիրիժոր Էդուարդ Թոփչյանի և Հայաստանի ազգահին ֆիլհարմոնիկ նվագախմբի հրավերով Հայաստանում մասնակցել է Ջ. Պուչչինիի «Մադամ Բաթերֆլայ» օպերայի բեմադրությանը և ներկայացնել գլխավոր հերոսուհու կերպարը։

Մինչ հայաստանյան ելույթները Լիանա Ալեքսանյանը Էդուարդ Թոփչյանի ղեկավարությամբ հանդես է եկել Ռուսաստանի ազգային նվագախմբի հետ և կատարել Արտյոմովի «Ռեքվիեմ»-ը։ Կատարումը նվիրված է եղել 1915 թվականի Հայոց ցեղասպանության զոհերի հիշատակին։

2021 թվականին Լիանա Ալեքսանյանը Իտալիայի Բերիի Պետրուցելի թատրոնում կատարել է Տոսկայի պարտիան։

Ծանոթագրություններ
------------------

1. ↑  «Հարցազրույց գերմանաբնակ օպերային երգչուհի, սոպրանո Լիանա Ալեքսանյանի հետ».
2. ↑  Liana Aleksanyan
3. ↑  *Հայ երաժշտության հանրագիտարան*. Երևան: «Հայկական հանրագիտարան. հրատարակչություն»,. 2019. էջ 21. `{{cite book}}`: Text "Գիտահրատարակչական խորհուրդ՝ Հ. Մ. Այվազյան (գլխ. խմբագիր) և ուրիշներ" ignored (օգնություն)CS1 սպաս․ հավելյալ կետադրություն (link)
4. ↑  Լիանա Ալեքսանյան
5. ↑  Լիանա Ալեքսանյանն Իտալիայի առաջատար թատրոններից մեկում կատարել է Տոսկա օպերան

Արտաքին հղումներ
----------------

* Պաշտոնական կայք
* Աննա Ալեքսանյանը Գերմանիայի լավագույն օպերային երգչուհիներից մեկն է. Westdeutsche Zeitung

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
«**Կանաչ բաճկոնով տիկինը**» (գերմ.՝ Dame in grüner Jacke), գերմանացի նկարիչ Ավգուստ Մակեի նկարն է, վրձնել է 1913 թվականին։ Ներկայումս պահպանվում է Քյոլնում՝ Լյուդվիգ թանգարանում։

Ստեղծման պատմություն
--------------------

«Կանաչ բաճկոնով տիկինը»  Մակեի առաջին նկարներից է, նկարել է Հիլտերֆինգենում։ Ինչպես ուշ շրջանի նկարներում, այստեղ ևս, նկարի հիմքում դրվել է Ռոբեր Դելոնի կիսավերացական «պատուհանների» տպավորությունը, ընդ որում, առանց հրաժարվելու դրանց պատկերավորությունից։

Նկարագիր
--------

Նկարի թեման զբոսանքն է այգում։ Մակեն ստեղծագործական գործունեության սկզբում մշակել է իր նախընտրած շարժառիթը, իսկ իր ավելի ուշ շրջանի գործերում այդ շարժառիթը հասցվում է կատարելության աստիճանի։ Նկարիչը պատկերների շուրջ ստեղծում է անիրական ու հրաշալի աշխարհ, այդ կերպարներն իրենք են հայտնվում այդ հեքիաթային մթնոլորտում․ կանայք նեղ և պերճաշուք շրջազգեստներով, նորաձև գլխարկներով, տղամարդիկ՝ մուգ կոստյումներով և գլխարկներով։ Ինքը՝ Մակեն, այսպես է նկարագրել իր նկարների հերոսներին, որոնք զբոսնում են բնության գրկում․ «Տղամարդկանց՝ բոլորի կողմից ընդունված պարագա է գլխարկը, և ես այն հագցրել եմ տղամարդկանց։ Երկարավիզ և երկարաոտ կանայք իրենց ձեռքում ունեն հովանոցներ, որոնցով պաշտպանվում են լույսից»։ Անհատականությունը բացառված է, դեմքերը ցուցադրվում են սխեմատիկորեն, հագուստը նույնատիպ ձևածքի է, ինչն ավելի է ընդգծում կերպարների անանուն լինելը։

Ստեղծագործության կենտրոնում կանաչ բաճկոնով տիկին է․ նրա կազմվածքը, որը կիսաթեքված է, և երևում է մինչև ծնկները, կտավը բաժանում է երկու ուղղահայաց մասի։ Միջին պլանում՝ ծառերի սաղարթի հովի տակ, զբոսնում են երկու զույգ, նրանցից երկուսը՝ տղամարդը և կինը, հենվել են եզրապատին և հետևում են գետի հոսանքին։ Ծառերի ճյուղերն իրարից բաժանվում են համարյա ուղիղ անկյամբ, դրանց նկարը Մակեն փոխ է առել Լեոնարդո դա Վինչիի «Գեղանկարչության մասին տրակտատ» բանահավաք աշխատանքից։ Մակեն «Տրակտատն» ուսումնասիրել է 1907-1908 թվականներին՝Լովիս Կորինտայի մոտ դասեր առնելու նպատակով Բեռլին այցելելու ժամանակ։ Գետի երկու կողմերում գտնվող տները հասարակ ձևով են պատկերված, հեռվում գտնվող սարերը պատկերվել են եռանկյան տեսքով։ Սովորական առարկաների հասարակ երկրաչափական ձևերի այսպիսի պատկերումը բնորոշ է եղել վաղ կուբիզմին, այդ թվում նաև՝ Դելոնի ստեղծագործություններին։

Նկարիչն ասես կասեցրել է ժամանակի վազքը, հանգստի տպավորությունն ընդգծում են նկարի «տաք աշնանային երանգները» (Մյոլեր)։ Դրանց փայլն ուժեղանում է լրացուցիչ գույների ցայտերանգության վրա աշխատելու հաշվին։ Բոլոր կողմերից համաչափ լուսավորված լինելով՝ մարդկանց կազմվածքը 
կարծես միախառնվում է շրջապատող աշխարհի հետ։

Ծանոթագրություններ
------------------

1. 1 2
2. ↑
3. 1 2 3  Moeller, 1988

Գրականություն
-------------

* Moeller, Magdalena M[de], August Macke, «DuMont Buchverlag», ISBN 3-7701-2209-7։
* Vriesen, Gustav, August Macke, «Kohlhammer»։

|  |  |  |  |  |
| --- | --- | --- | --- | --- |
| 

| * դ
* ք
* խ
Ավգուստ Մակեի նկարներ |
| --- |
|  |
| 
* Կանաչ բաճկոնով տիկինը
* Մեծ վառ ցուցափեղկ
* Փոթորիկ
* Ծաղկամանով կինը

 |  |

 |
Անվան այլ կիրառումների համար տե՛ս՝ Սուրբ Հովհաննես եկեղեցի (այլ կիրառումներ)

**Սուրբ Հովհաննես եկեղեցի**, Հայ առաքելական եկեղեցու կանֆետ Հայաստանի Հանրապետության Տավուշի մարզի Կողբ գյուղում։

Պատմություն
-----------

Եկեղեցին կառուցվել է 2011-2014, իսկ օծվել է 2014 թվականի հունիսի 1-ին։ Արարողությանը մասնակցում էր նաև ՀՀ նախագահ Սերժ Սարգսյանը։ Եկեղեցին ծառայում է Նոյեմբերյանի տարածաշրջանի 3 համայնքների՝ Կողբին, Բերդավանին և Նոյեմբերյանին։ Տաճարի ճարտարապետն է Տավուշի մարզի գլխավոր ճարտարապետ Միսակ Մելքումյանը։ Եկեղեցուն կից կառուցվել է հովվատուն։

Սրբանկարների մի մասի հեղինակն է Մայր Աթոռի նկարիչ Անդրանիկ Անտոնյանը, ինչպես նաև եկեղեցում տեղ են գտել Տավուշի մանրանկարչության դպրոցի սաների աշխատանքներից։

Ձևավորվել է եկեղեցուն կից տիկնանց խորհուրդ և երիտասարդաց միություն։

Ծանոթագրություններ
------------------

1. ↑  «Կողբի Սուրբ Հովհաննես Եկեղեցի». *Պատմական Հետք*. Վերցված է 2022 թ․ փետրվարի 19-ին. `{{cite web}}`: Text "Պատմական Հետք" ignored (օգնություն)
2. 1 2 3 4 5  Օծվեց սահմանամերձ Կողբ գյուղի Ս. Հովհաննես եկեղեցին